დანართი #4

**განმარტებითი ბარათი**

*აჭარის ავტონომიური რესპუბლიკის ჯანმრთელობისა და სოციალური დაცვის* სამინისტროსა და მის სისტემაში შემავალი დაწესებულებების პროგრამების 2014 წლის რესპუბლიკურ ბიუჯეტში მოსალოდნელი კორექტირებისას გასატარებელი ცვლილებების შესახებ

**ბიუჯეტის შემცირება**

1. **ქვეპროგრამა გულის ქირურგია - 100 000 ლარი.**

2014 წლის 30 ივლისის ხარჯთაღრიცხვის ცვლილების ცნობა №117 თანახმად მოხდა ქვეპროგრამის დაზუსტება და შემცირდა 100 000 ლარის ოდენობით. გთხოვთ, აღნიშნული თანხა დაგვიმტკიცოთ ქვეპროგრამაში ბიუჯეტის ცვლილების დროს.

1. **100 წელს გადაცილებულ მოქალაქეებზე ერთჯერადი დახმარება - 11 000 ლარი.**

ქვეპროგრამით გათვალისწინებულია დახმარების გაცემა 69 ბენეფიციარზე, სსიპ საქართველოს სოციალური მომსახურების სააგენტოდან, მუნიციპალიტეტების გამგეობებიდან და ბათუმის მერიიდან წარმოდგენილი სიებით იყო 60 ბენეფიციარი, ივნისში დაემატა 1 ბენეფიციარი, 3 ბენეფიციარი გარდაიცვალა 100 წლის ასაკის შესრულებამდე. დღეისათვის დახმარება უკვე გაიცა 56 ბენეფიციარზე, 2 ბენეფიციარს დახმარება გადაეცემა 100 წლის შესრულების შემდეგ სექტემბერში (1 ბენეფიციარი) და ოქტომბერში (1 ბენეფიციარი). აქედან გამომიდინარე, წარმოიშვა ეკონომია 11 000 ლარი.

1. **სმენადაქვეითებულ მოქალაქეთა სმენის აპარატებით უზრუნველყოფა - 46 500 ლარი.**

ქვეპროგრამით დაგეგმილი იყო 300 სმენის აპარატის შეძენა, რისთვისაც გათვალისწინებული იყო 135 000 ლარი, ელექტრონული ტენდერის შედეგად წარმოიშვა ეკონომია 46 500 ლარი.

1. **მიუსაფარ დედათა და ბავშვთა საცხოვრებლით უზრუნველყოფა - 21 241 ლარი.**

ქვეპროგრამა გათვლილია 20 ბენეფიციარზე, რისთვისაც გათვალისწინებულია 124 100 ლარი (17 ლარი დღეში 1 ბენეფიციარზე). ამჟამად თავშესაფარში იმყოფება 18 ბენეფიციარი, მათ შორის 11 ბენეფიციარი - 1 იანვრიდან, 3 ბენფიციარი - 19 მარტიდან, 2 ბენფიციარი - 1 აპრილიდან, 2 ბენეფიციარი - 6 ივნისიდან. 6 თვის ხარჯი შეადგენს 43 095 ლარს, აქედან გამომდინარე წარმოიშვა ეკონომია - 21 241 ლარი.

1. **ახალშობილი ტყუპების ოჯახების ერთჯერადი მატერიალური დახმარება - 100 000 ლარი.**

ქვეპროგრამის ბიუჯეტი შეადგენს 250 000 ლარს და გათვლილი იყო 250 ტყუპისცალზე. ამ ეტაპზე დახმარება გაცემულია 32 ოჯახზე, (იანვარში და თებერვალში- 5-5 ოჯახი 10 000 ლარი თვეში, მარტში და აპრილში - 7-7 ოჯახი 14 000 თვეში, მაისში - 5 ოჯახი 10 000 ლარი, ივნისში - 3 ოჯახი 6 000 ლარი), რაც შეადგენს 64 000 ლარს. ყოველთვიური მომართვიანობის გათვალისწინებით - საშუალოდ - 6 - 7 ოჯახი თვეში - წლის ბოლომდე საკმარისი იქნება 86 000 ლარი, რაც წარმოშობს ეკონომიას 100 000 ლარს.

1. **სსიპ აჭარის ა.რ. საზოგადოებრივი ჯანდაცვის ცენტრის ქვეპროგრამის ,,დაავადებათა პრევენცია და პროფილაქტიკა“ – 55 159 ლარი.**

ქვეპროგრამის ფარგლებში სატენდერო ღონისძიებათა განხორციელების შედეგად წარმოიშვა ეკონომია 55 159 ლარის ოდენობით, ცალკეული ღონისძიებების მიხედვით: ,,ეპიდზედამხედველობის განხორციელება, ეპიდსიტუაციის მართვა და ცხოვრების ჯანსაღი წესის ხელშეწყობა“ (**SPA140007564, SPA140007559 –** ეკონომია 1610 ლარი), ,,მოსახლეობის ავადობის აქტიური გამოვლენა სამიზნე ჯგუფში“ (**SPA140008439, SPA140006052, SPA140006049, SPA140005910, SPA140005907 –** ეკონომია 7548 ლარი), ,,C ვირუსული ჰეპატიტის დიაგნოსტიკა მოზრდილ მოსახლეობაში“ (**SPA140001049 –** ეკონომია 46 001 ლარი).

1. **სსიპ აჭარის ავტონომიური რესპუბლიკის დასაქმების სააგენტო - 20 100 ლარი.**

პროგრამა - ,,შრომის ბაზრის კვლევა’’ - დასაქმების სააგენტომ გამოაცხადა გამარტივებული ელექტრონული ტენდერი, სადაც შპს ,,ბი სი ჯი კვლევა ‘’ - მ წარმოადგინა ყველაზე დაბალი ფასი - 12 400 (თორმეტი ათას ოთხასი) ლარი და გამარტივებულ ელექტრონულ ტენდერში გაიმარჯვა. შესაბამისად, პროგრამაში წარმოიქმნა ეკონომია 15 600 (თხუთმეტი ათას ექვსასი) ლარის ოდენობით. ამასთანავე სააგენტოს შრომის ანაზღაურების მუხლში წარმოიშვა ეკონომია 4 500 ლარის ოდენობით.

**ბიუჯეტის ზრდა**

1. **ამბულატორიული მაღალტექნოლოგიური დიაგნოსტიკური კვლევა - 150 000 ლარი.**

ქვეპროგრამის ბიუჯეტი შეადგენდა 350 000 ლარს. 2014 წლის 30 ივლისის ხარჯთაღრიცხვის ცვლილების ცნობა №117 თანახმად მოხდა ქვეპროგრამის დაზუსტება და გაიზარდა 100 000 ლარის ოდენობით. დღეის მდგომარეობით ქვეპროგრამით მომსახურეობა გაეწია 1428 ზე მეტ მოქალაქეს (გახარჯულია 415 280 ლარი), მათ შორის სიღარიბის ზღვარს ქვემოთ მყოფი მოსახლეობა (სარეიტინგო ქულა 0–დან 70000 მდე) შეადგენდა 53% (756 მოქალაქე). მომართვათა 55% სხვადასხვა ორგანოების კომპიუტერულ ტომოგრაფიაზე მოდის. (ქვეპროგრამით განსაზღვრული თანხა 150–250 ლარი). აღნიშნული პროგრამით დაფინანსებულია 183 სოციალურად დაუცველი მოქალაქის (გაიხარჯა 127 963 ლარი) ძვირადღირებული გეგმიური კორონაროგრაფიული კვლევა (ქვეპროგრამით განსაზღვრული თანხა 850 ლარი). ზემოთაღნიშნულიდან გამომდინარე საჭიროა ქვეპროგრამაზე 150 000 ლარის დამატება და დაზუსტებული 100 000 ლარის დამტკიცება.

1. **შეზღუდული შესაძლებლობის მქონე და ხანდაზმულ პირთა გადაადგილების საშუალებით - სავარძელ-ეტლით უზრუნველყოფა - 21 000 ლარი.**

ქვეპროგრამით გათვალისწინებულია 150 სავარძელ-ეტლის გაცემა. გაცემულია 141 ეტლი, გასაცემია 9 ეტლი, ხოლო სამინისტროში შემოსულია 60 განცხადება, 23 მოქალაქე ვერ დაკმაყოფილდება სავარძელ-ეტლით. მაღალი მომართვიანობის გათვალისწინებით, მიზანშეწონილია დამატებით 70 სავარძელ -ეტლის შეძენა, რისთვისაც საჭიროა 21 000 ლარი.

1. **2008 წლის რუსული აგრესიისა და 2012 წელს ავღანეთში დაღუპულთა ოჯახების დახმარება - 2000 ლარი.**

ქვეპროგრამით დაგეგმილი იყო მეომრების ოჯახების (თითოეულზე 3000 ლარი), ასევე დედებისა და მეუღლეების დახმარება (თითოეულზე 1000 ლარი), რისთვისაც გათვალისწინებული იყო 76 000 ლარი. ვინაიდან ერთი მეომრის მეუღლე გათხოვდა და საცხოვრებლად გადავიდა საზღვარგარეთ, წარმოიშვა ეკონომია 1000 ლარი. გარდა ამისა, ქვეპროგრამაში დამატებით ჩართულია 1 ოჯახი, რისთვისაც საჭიროა 3000 ლარი, აქედან გამომდინარე, ქვეპროგრამის ბიუჯეტს უნდა დაემატოს 2 000 ლარი.

1. **ცერებრალური დამბლით დაავადებულ ბავშვთა ფსიქოსომატური აბილიტაცია/რეაბილიტაცია - 70 000 ლარი.** ქვეპროგრამით გათვალისწინებულია 250 ბენეფიციარისათვის 1000 რეაბილიტაციის კურსის დაფინანსება, რაც შეადგენს 350 000 ლარს. გაცემულია 505 ვაუჩერი 336 ბენეფიციარზე. აქედან გამომდინარე, მიზანშეწონილია დამატებით 200 სეანსის დაფინანსება, რისთვისაც საჭიროა 70 000 ლარი.